Benin Siti

Benin Siti (, ) om lidn Nigerijan suves. Se om valdkundan nellänz' lidn eläjiden lugun mödhe, Edo-štatan administrativine keskuz.

 Istorii 
Lidn oli tetab kuti Il'-Ibinu («opalahusen peitsija» joruban kelespäi) vll 1180−1897, Beninan kunigahusen (ičeze nimituz Edo) pälidn 15.-17. voz'sadal.

Benin Siti šingotase kivivoin samižel i räzinan tehmižel, toižel himižel tegimištol, punümbriradmižel, pal'mvoin veroližel tehmižel. Punleiktand i lunleiktand oma znamasižed pramozlad.

 Geografijan andmused 
Lidn sijadase 80 m ü.m.t. keskmäižel korktusel. Matkad järedha Lagos-lidnhasai om 320 km päivlaskmha. Sur'vezi oleskeleb lidnas regulärižikš.

Klimat om tropine mussonine, pil'vekaz, heinkus-sügüz'kus eriližešti. Kun keskmäine lämuz om +26,3..+29,5 C° vodes läbi. Ekstremumad oma +11 C° (tal'vku) i +48 C° (sulaku). Il'man lämuz ei voi olda madalamb mi +18 C° keväz'kus-kezakus i sügüz'kus-redukus, voib ületada +39 C° vilukus-kezakus. Paneb sadegid 2317 mm vodes, enamba semendkus-redukus (239..352 mm kus), vähemba tal'vkus-vilukus (19..24 mm kus). Kun keskmäine relätivine nepsuz vajehtase 80..92 % röunoiš voden aigan.

 Eläjad 
Vl 2006 lidnan eläjiden lugu oli 1,147,188 ristitud 1204 km² pindal. Kaikiš suremb lidnan ristitišt om nügüd'.

Kaik nell' valdkundališt universitetad ratas lidnas:
 Beninan universitetBeninan universitetan sait (uniben.edu).  (Nigerii) (, alusenpanend 1970, 77 tuhad üläopenikoid),
 Universitet Ambroze Allin nimed (Ambrose Alli University),
 Universitet Benson Aidahozan nimed (Benson Idahosa University),
 Igbinedion Universitet (Igbinedion University).

 Transport 
Tatanmaine civiline Benin-lendimport (BNI / DNBE, 323 tuh. passažiroid vl 2011) sijadase lidnan keskuzpalas. Tehtas reisid nenihe Nigerijan lidnoihe: Abudž, Lagos, Port Harkort.

 Homaičendad 


Kategorii:Nigerijan lidnad
Kategorii:Eländpunktad kirjamišton mödhe
*